section_heading: Školovanje
paragraph_text: U siječnju 1970. je biran za prvog predsjednika Društva prijatelja Matice hrvatske Matija Gubec i radi na kulturnom okupljanju hrvatskih useljenika i podršci kretanjima Hrvatskog proljeća. Nakon pada Proljeća u Karađorđevu 1971. godine organizira u Göteborgu najveće prosvjede hrvatskih radnika u Europi, medijski kritizira jugoslavenske vlasti i organizira razne prosvjedne akcije (demonstracije, štrajkovi glađu i sl.) za progonjene javne i kulturne djelatnike. Društvo pri tome oštro osuđuje i terorističke čine nekih hrvatskih emigranata, a njegovi predstavnici su primani od visokih političara, uključujući predsjednika vlade Palmea, koje orijentiraju o hrvatskim nacionalnim problemima.